rejauldu/bengali-wikipedia huggingface dataset:
সাহিদা বেগম (জন্ম ১৯৫৫) একজন বাংলাদেশী সাহিত্যিক ও আইনজীবী। তিনি বাংলাদেশের সহকারী অ্যাটর্নি জেনারেল হিসেবে দায়িত্ব পালন করেছেন। মুক্তিযুদ্ধভিত্তিক গবেষণায় অবদানের জন্য ২০২১ সালে তিনি বাংলা একাডেমি সাহিত্য পুরস্কার অর্জন করেন।  জীবনী সাহিদা বেগম ১৯৫৫ সালে তৎকালীন পূর্ব পাকিস্তানের (বর্তমান বাংলাদেশ) ঢাকা জেলার আড়াই হাজার থানার বিরেরপর গ্রামে জন্মগ্রহণ করেন। তার পিতা জেলা জজ কোর্টের প্রশাসনিক কর্মকর্তা ছিলেন। তার শৈশব কাটে গাইবান্ধা জেলার ঘাঘট নদীর পাড়ে। তিনি সুর বাণী সঙ্গীত বিদ্যালয়ে আবৃত্তি চর্চা করেন। বিদ্যালয়ের বার্ষিক সাহিত্য প্রতিযোগিতার জন্য তিনি প্রথমবারের মত কবিতা লিখেন এবং স্বরচিত কবিতা শাখায় প্রথম হন। এরপর তিনি গাইবান্ধা বালিকা উচ্চ বিদ্যালয়ে ভর্তি হন। এই বিদ্যালয়ে নবম শ্রেণীতে পাঠকালীন তিনি করাচিতে অনুষ্ঠিত রচনা প্রতিযোগিতায় বাংলা রচনা শাখায় প্রথম হন। তার প্রথম লেখা আনুমানিক ১৯৭৩ সালে দৈনিক সমাজ পত্রিকার সাহিত্য পাতায় প্রকাশিত হয়।  সাহিত্যকর্ম   বাংলাদেশের স্বাধীনতা সংগ্রাম ও মুক্তিযুদ্ধ  বঙ্গবন্ধু হত্যা মামলা  স্বাধীন হওযার গল্প  রোবট মানুষের দেশ মঙ্গলগ্রহ  অপহরণ হত্যা গুম বিষয়ক আইন  যুদ্ধে যুদ্ধে নয় মাস  নারী অধিকার ও বাংলাদেশের শাসন ব্যবস্থা  ছোটদের মুক্তিযুদ্ধের গল্প ও অন্যান্য  নির্বাচিত গল্প  মুক্তিযুদ্ধ আমাদের সাহিত্য ও গ্রন্থপঞ্জি  ভালোবাসার একূল ওকূল  সোনালি কাবিন  অসামান্য ষোলোটি মুক্তিযুদ্ধের গল্প: গল্পগুলো মুক্তিযুদ্ধের  চন্দ্র কারিগর  কিউপিড  দুই হাজার ছয়  খালাস  ভাষা আন্দোলনের ইতিহাস ও দলিলপত্র  ইলিশ ভূত  মুক্তিযুদ্ধের নির্বাচিত গল্প  নজরুল জীবনের গল্প  সখী ভালোবাসা কারে কয়  অমীমাংসিত নারী  তিন বাঙালি  মহাস্থানের কিংবদন্তি  আসুর বন্ধু মিঠু  পুত্র  মুক্তিযুদ্ধের গল্প শোন  পরিবেশ আইন ও পরিবেশ আদালত  নারী ও শিশু নির্যাতন দমন আইন (সর্বশেষ সংশোধনীসহ)  মুক্তিযুদ্ধের গল্প  পুরস্কার ও সম্মাননা  ২০২১: মুক্তিযুদ্ধভিত্তিক গবেষণায় বাংলা একাডেমি সাহিত্য পুরস্কার  তথ্যসূত্র  বহিঃসংযোগ  রকমারি.কমে সাহিদা বেগমের রচিত বইসমূহ  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক
thumb|বৈ-রো-ত্সা-না বৈরোৎসন বা বৈ-রো-ত্সা-না () তিব্বতের রাজা খ্রি-স্রোং-ল্দে-ব্ত্সান এর শাসনকালের সময়কার একজন তিব্বতী অনুবাদক বা লো-ত্সা-ওয়া।   শিক্ষা  বৈরোৎসন পদ্মসম্ভবের পঁচিশজন শিষ্যের মধ্যে একজন। শান্তরক্ষিতের আদেশে যে প্রথম সাতজন বৌদ্ধ ভিক্ষু ভারতে শিক্ষালাভের উদ্দেশ্যে আসেন, তিনি তাদের অন্যতম। তিনি ভারতে শ্রী সিংহের নিকটে শিক্ষা লাভ করেন। তার আদেশে বৈরোৎসন তিব্বতে অতিযোগ শিক্ষার চিত্তবর্গ ও অভ্যন্তরবর্গ বিভাগ প্রচার করেন। Zenkar, Ala (1998). "Introduction: A Summary of the Text" in: Palmo, Ani Jima (Eugenie de Jong; translator); Nyingpo, Yudra (compilor, et al.) (2004). The Great Image: the Life Story of Vairochana the translator. Shambala Publications, Inc.: Boston, Massachusetts, U.S.A.  (pbk.: alk. paper). p.xxviii, Excerpt Chapter    শিষ্য  বৈরোৎসনের শিষ্যের মধ্যে উল্লেখযোগ্য ছিলেন গ্যু-স্গ্রা-স্ন্যিং-পো, পাং-গেন-সাংইয়ে-গোনপো, ন্যাগ-য়ে-শে-গ্ঝোন-নু, জো-মো-য়ে-শেস-স্গ্রোন প্রভৃতি।   তথ্যসূত্র    আরো পড়ুন   Schaeffer, Kurtis R. (2000). "The Religious Career of Vairocanavajra - a Twelfth-Century Indian Buddhist Master from Dakṣiṇa Kośala" in Journal of Indian Philosophy; vol. 28: pp. 361–384. Netherlands: Kluwer Academic Publishers. Source:  (accessed: September 14, 2008)  Palmo, Ani Jinba Palmo (Eugenie de Jong; translator); Nyingpo, Yudra (compilor, et al.) (2004). The Great Image: the Life Story of Vairochana the translator. Shambhala Publications, Inc.: Boston, Massachusetts, U.S.A.  (pbk.: alk. paper)  The Nyingma School of Tibetan Buddhism; HH Dudjom Rinpoche, ed. and trans. by Gyurme Dorje and Matthew Kapstein; Wisdom Publications, 1991  বিষয়শ্রেণী:তিব্বতী অনুবাদক বিষয়শ্রেণী:পদ্মসম্ভবের পঁচিশজন শিষ্য বিষয়শ্রেণী:৮ম শতাব্দীর অনুবাদক
ব্যবহার   To use this template, put  (if there is no word parameter, then the template will function in the same way as if it were the target). If the link location exists a link will be created, if not it will not. This template exists to avoid redlinks being created. If the page is created, the link will be formed.  This template also exists to allow templates to accept either plain text or wikitext for parameters, automatically linkifying the value if it is plain text, and an article exists there (see Infobox Australian Place).  This template should not be used in the mainspace, as red links are good.  উদাহরণ
চাগাচর মুছাবিয়া নছিমিয়া ফাজিল  মাদ্রাসা বাংলাদেশের চট্টগ্রাম জেলার চন্দনাইশ উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৬৫ সালে মাওলানা সোলায়মান মোজাদ্দেদী এলাকার শিক্ষানুরাগী ব্যক্তিদের নিয়ে  তার নিজস্ব জায়গার উপর  অক্লান্ত পরিশ্রম এবং দক্ষতার মাধ্যমে  প্রতিষ্ঠা করেন। মাদ্রাসাটির ফাজিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৪১৯৩ এবং এমপিও নাম্বার হলো ২১৭১০২৩০১। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মাওলানা আহমদ রেজা নুরী।   ফলাফল ও কৃতিত্ব  প্রতি বছর এ প্রতিষ্ঠান থেকে ফাজিল, আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে। শিক্ষা প্রসারে এবং উন্নত ও আলোকিত জাতি গঠনে দ্বীনি শিক্ষার পাশাপাশি আধুনিক শিক্ষায় শিক্ষিত দক্ষ জনগোষ্ঠী গড়ে তোলার জন্য এই দ্বীনি শিক্ষা প্রতিষ্ঠানটি অগ্রণী ভূমিকা পালন করে আসছে। একইসাথে এই মাদরাসার সাথে সংশ্লিষ্ট দক্ষ  শিক্ষকমন্ডলী, গভর্ণিংবডি ও শিক্ষানুরাগী ব্যক্তিবর্গ তাদের দায়িত্ব যথাযথভাবে পালন করে মাদ্রাসাটির সুনাম অক্ষুন্ন রেখে যাচ্ছেন।   তথ্যসূত্র   বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:চন্দনাইশ উপজেলার শিক্ষাপ্রতিষ্ঠান বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান
‘আম্মাজান’ ১৯৯৯ সালে প্রকাশিত বাংলা চলচ্চিত্র সঙ্গীত। মায়ের ভক্তিমূলক এই সঙ্গীত বা গানটি ১৯৯৯ সালে মুক্তিপ্রাপ্ত কাজী হায়াৎ পরিচালিত চলচ্চিত্র ‘আম্মাজান’-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কণ্ঠ দেন আইয়ুব বাচ্চু। চলচ্চিত্রে এই গানের চিত্রায়নে অভিনয় ও ঠোট মিলিয়েছেন মান্না। এই গানের মাধ্যমে বাংলা চলচ্চিত্রে গানে আইয়ুব বাচ্চু ব্যাপক জনপ্রিয়তা লাভ করে।   পটভূমি   ‘‘আম্মাজান’’ গানের শুরু যেভাবে  ‘আম্মাজান’ চলচ্চিত্রটি নির্মাণ করেন বিশিষ্ট পরিচালক কাজী হায়াৎ। তিনি কখনো গান নিয়ে সুরকারের সঙ্গে বসতেন না। এ বিষয়ে তিনি সুরকারকে পূর্ণ স্বাধীনতা দিতেন। তার বিশ্বাস সুরকারকে স্বাধীনতা দিলে ভালো কিছুই হবে। স্বাধীনতা ঠিকই দিয়েছিলেন কিন্তু আমাকে বলেছিলেন, ‘বুলবুল তুমি এমন একটা গান লিখবে যে গানটির কথা ও সুর দেয়ার পর মাকে নিয়ে লেখা অন্য কোনো গান তোমার লেখা গানের সামনে দাঁড়াতে না পারে।’ সিনেমার গল্পটাও তিনি আমাকে শুনিয়েছিলেন। এই সিনেমায় মায়ের সুখের জন্য পৃথিবীতে সবকিছু করতে পারেন নায়ক মান্না। তারপর আমাকে অনেক চিন্তা-ভাবনা করে গানটি লিখতে ও সুর করতে হয়েছে।-আহমেদ ইমতিয়াজ বুলবুল।   ‘আম্মাজান’ গানের গভীরতা  মাকে নিয়ে আরো অনেক গান রচিত হয়েছে। আমি ভাবলাম, এমন একটি গান লিখব যার কথার মধ্যে অনেক গভীরতা থাকবে। মক্কার ধুলো, মদিনার ধুলো, এই মাটি দিয়ে গড়া মায়ের দেহ। এসব কথাগুলো খুব চিন্তা-ভাবনা করে আনতে হয়েছে। ধর্মীয় অনুভূতিতে যেন আঘাত না লাগে এবং সুরটা এমনভাবে করেছি যা একটি শিশুও গাইতে পারবে। এই গানের সুর এমনভাবে তৈরি করেছি যা কেউ ভাঙতে পারবে না। অন্যভাবে গাওয়ারও উপায় নেই। গানের কথা ভালো হলে, সুরটা সাধারণ হলে সাধারণ মানুষও তা গাইতে পারেন-আহমেদ ইমতিয়াজ বুলবুল।   ‘আম্মাজান’ গানটির সঙ্গে আইয়ুব বাচ্চু যেভাবে যুক্ত হলেন  বাচ্চুর কথা মাথায় রেখেই এই গানটি আমি তৈরি করেছিলাম। কারণ এই সিনেমায় মান্না একজন ‘অ্যাংরি হিরো’ ছিল। তখন আমার চোখে মুখে বাচ্চুর মুখটাই ভাসছিল। বাচ্চু তখন ফিল্মে গান করেনি। বাচ্চুকে অনেক কষ্ট করে গানটি করানো হয়েছিল। বাচ্চু অনেক মেধাবী মিউজিশিয়ান। ও ছোটবেলায় আমার কাছে আসত। যাই হোক, আমার কাছে কয়েকবার শোনার পর বাচ্চু খুব স্বাভাবিকভাবে গানটি গাইল। রেকর্ডিং করতে যখনই যেতাম তখনই অনেক মানুষ গানটি শোনার জন্য চলে আসত। তখনই আমি বুঝতে পারছিলাম গানটি হিট হবে। শ্রুতি স্টুডিওতে গানটির রেকর্ডিং হয়েছিল-আহমেদ ইমতিয়াজ বুলবুল।   সঙ্গীত প্রযোজনা  ইমতিয়াজ বুলবুল এই গানের গীতিরচনা ও সুরারোপ করেন। গানে কণ্ঠ দেন আইয়ুব বাচ্চু , গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল।   মুক্তি ও জনসংস্কৃতিতে প্রভাব  চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্র মুক্তির উনিশ বছর পর অনুপম রেকর্ডিং মিডিয়ার ব্যানারে গানটির ভিডিও ২৫ জুন , ২০১৮ তারিখে ইউটিউবে অবমুক্ত করা হয়।   পুরস্কার  বাচসাস পুরস্কার  বিজয়ী: শ্রেষ্ঠ পুরুষ কণ্ঠশিল্পী - আইয়ুব বাচ্চু   তথ্যসূত্র    বহিঃসংযোগ    বিএমডিবি তে আম্মাজান গান   বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত বিষয়শ্রেণী:বাচসাস সেরা পুরুষ কণ্ঠশিল্পী বিষয়শ্রেণী:আহমেদ ইমতিয়াজ বুলবুল সুরারোপিত গান বিষয়শ্রেণী:আইয়ুব বাচ্চুর গান
হেলমান্দ সভ্যতা বর্তমান আফগানিস্তানের একটি সুপ্রাচীন সভ্যতা। আফগানিস্তানের হেলমান্দ প্রদেশের অন্তর্গত হেলমান্দ নদীকে কেন্দ্র করে এই সভ্যতা গড়ে উঠেছিল।   জন্ম  হেলমান্দ নদী আফগানিস্তানে প্রবাহিত নদীগুলোর মধ্যেই অক্সাসের পরেই সর্ববৃহৎ বলে চিহ্নিত। হিন্দুকুশ পর্বতামালা থেকে উৎপন্ন হয়ে পর্বতমালার মধ্যবর্তী ‌উপত্যকার মাঝ দিয়ে প্রবাহিত হয়ে এই নদীটি একসময় পার্বত্যভূমি ত্যাগ করেছে। পার্বত্যভূমি ছেড়ে নিম্নভূমিতে নেমে আসার পর এটি পূর্বদিক থেকে বয়ে আসা আর্ঘান্দাব নদীর সাথে মিলিত হয়েছে। দুই নদীর এই সম্মিলিত প্রবাহ গার্মাসার মরুভূমির মধ্য দিয়ে প্রবাহিত হয়ে অবশেষে হামুন-ই -হেলমান্দ (বর্তমানে দক্ষিণ-পূর্ব ইরানের আফগান সীমান্তে অবস্থিত) নামক জলাভূমিতে তার পথচলার পরিসমাপ্তি টেনেছে। হেলমান্দ নদী বিধৌত হেলমান্দ প্রদেশ আফগানিস্তানের একেবারে দক্ষিণে অবস্থিত। আর এই নদীর উপত্যকা সে হিসেবে হিন্দুকুশ থেকে পামির মালভূমি হয়ে হেলমান্দের মধ্য দিয়ে ইরান পর্যন্ত বিস্তৃত। এই উপত্যকা অনুর্বর হলেও যেখানে ছোট ছোট খাল বা জলাধারের সৃষ্টি হয়েছে সেখানে চাষের উপযোগী বিশেষ পরিবেশের সৃষ্টি হয়েছে। খ্রিস্টপূর্ব ৪০০০ সনের আগেই এখানে প্রথম কৃষিকাজ শুরু হয়। এই উপত্যকায় গড়ে উঠা প্রাচীন জনবসতিগুলোর একটি বিবরণ এখানে দেয়া যেতে পারে:   হেলমান্দের পার্শবর্তী কান্দাহার জেলায় অবস্থিত মান্ডিগাক, সঈদ কোয়ালা এবং দেহ মোরাসি-তে খ্রিস্টপূর্ব ৪র্থ সহস্রাব্দে অর্থাৎ প্রাচীন তাম্র প্রস্তর যুগে গ্রামীণ জনবসতি ছিল। বর্তমান পাকিস্তানের কোয়েতার নিকটে দাম্ব সাদাত নরামক স্থানেইএকই ধরনের কৃষিকাজ চলছিল। সে হিসেবে এখানে একধরনের সাংস্কৃতিক সংহতি বিরাজমান ছিল খ্রিস্টপূর্ব ৩২০০ - ২৬০০ সন পর্যন্ত। এই সবগুলো স্থানে একই ধরনের মৃৎশিল্পের উপস্থিতির প্রমাণ পাওয়া গেছে। উদাহরণস্বরুপ দাম্ব সাদাতের সিরামিক এবং কোয়েত্তা পণ্যসামগ্রীর নাম করা যায়।  তুর্কমেনিস্তানের নামাজগা সংস্কৃতিতে খ্রিস্টপূর্ব ৩২০০-২৭০০ সনে এ ধরনের মৃৎশিল্পের উপস্থিতির প্রমাণ পাওয়া গেছে।  সবচেয়ে উল্লেখযোগ্য শাহর-ই-সোকতা, কারণ এটিই হেলমান্দ সভ্যতার সবচেয়ে প্রভাবশালী নগরী ছিল। ইরানের হামুন-ই-হেলমান্দে অবস্থিত এই নগরীর ইতিহাসকে তিনটি পর্যায়ে ভাগ করা হয়:  আদিম যুগ (খ্রিস্টপূর্ব ৩২০০-২৭০০)  আদি-নগর যুগ (খ্রিস্টপূর্ব ২৭০০-২৫০০)  আদি-রাষ্ট্র যুগ (খ্রিস্টপূর্ব ২৫০০-২২০০)  প্রথম দুই যুগের সংস্কৃতির সাথে পূর্বের দুই অঞ্চলের সংস্কৃতির প্রচুর মিল পাওয়া যায় যদিও তৃতীয় যুগে এই মিল আর অবশিষ্ট থাকেনি। অন্যদিকে এই শহর থেকে ৪০০ কিলোমিটার দূরে অবস্থিত মান্ডিগাকের চতুর্থ ও পঞ্চম পর্বের সাথে এর প্রায় হুবহু মিল রয়েছে। উভয় শহরের বিস্তারই ছিল উল্লেখযোগ্য। এ থেকে বোঝা যায় প্রায় চার পাচ'শ কিলোমিটারের এই অঞ্চলে একটি সাংস্কৃতিক সংহতি ছিল যা থেকে জন্ম নেয় হেলমান্দ সভ্যতা। অর্থাৎ খ্রিস্টপূর্ব ২৬০০ সনের দিকে হেলমান্দ সংস্কৃতি একটি সভ্যতার স্তরে উন্নীত হয়েছিল। কারণ এই সময়েই বিভিন্ন অঞ্চে সংস্কৃতির সংহতি পরিলক্ষিত হয়েছে।   তথ্যসূত্র    ভারতবর্ষের মানুষের ইতিহাস ২ - সিন্ধু সভ্যতা [ও অন্যান্য তাম্রযুগের সংস্কৃতিসমূহ এবং ভাষার রূপ ইরাবর্তনের ইতিহাস খ্রিস্টপূর্ব ১৫৫ (ক্যা.) পর্যন্ত] - ইরফান হাবিব - ভাষান্তর, কাবেরী বসু; ন্যাশনাল বুক এজেন্সি প্রাইভেট লিমিটেড  বিষয়শ্রেণী:সিন্ধু সভ্যতা
দুটি ভারী বস্তুর হাদিস বা হাদিসে সাকালাইন () বলতে ইসলামের নবী মুহাম্মদের একটি উক্তিকে (হাদিস) বোঝায়। মুহাম্মদের হাদিস অনুসারে কুরআন ও আহলে বাইতকে ("বাড়ির লোক", মুহাম্মদের পরিবার) দুটি ভারী জিনিস হিসাবে বর্ণনা করা হয়েছিল। এই হাদিসের প্রসঙ্গে মুহাম্মদের পরিবার আলী, ফাতিমা (মুহাম্মদের কন্যা) এবং তাদের দুই সন্তান (হাসান ও হোসাইন) ও তাদের বংশধরকে বোঝায়। এই হাদীসটি শিয়া ও সুন্নি উভয় সূত্রে ব্যাপকভাবে বর্ণিত হয়েছে।Hadith Thaqalayn al-islam.org  বর্ণনা "যুহায়র ইবনু হারব ও শুজা ইবনু মাখলাদ (রহঃ) ... ইয়াযীদ ইবনু হায়্যান (রহঃ) থেকে বর্ণিত। তিনি বলেন, আমি, হুসায়ন ইবনু সাবুরা এবং উমার ইবনু মুসলিম-- আমরা যায়দ ইবনু আরকাম (রাঃ) এর নিকট গেলাম। আমরা যখন তার কাছে বসি, তখন হুসায়ন বললেন, হে যায়দ! আপনি তো বহু কল্যাণ প্রত্যক্ষ করেছেন, আল্লাহর রাসুল সাল্লাল্লাহু আলাইহি ওয়াসাল্লাম কে দেখেছেন, তাঁর হাদীস শুনেছেন, তার পাশে থেকে যুদ্ধ করেছেন এবং তাঁর পেছনে সালাত আদায় করেছেন। আপনি বহু কল্যাণ লাভ করেছেন, হে যায়দ! আপনি রাসুলুল্লাহ সাল্লাল্লাহু আলাইহি ওয়াসাল্লাম থেকে যা শুনেছেন, তা আমাদের বলুন না। যায়দ (রাঃ) বললেন, ভ্রাতূষ্পূত্র! আমার বয়স হয়েছে, আমি পুরানো যুগের মানুষ। সুতরাং রাসুলুল্লাহ সাল্লাল্লাহু আলাইহি ওয়াসাল্লাম এর কাছ থেকে যা আমি সংরক্ষণ করোছিলাম, এর কিছু অংশ ভুলে গিয়েছি। তাই আমি যা বলি, তা কবুল কর আর আমি যা না বলি, সে ব্যাপারে আমাকে কষ্ট দিও না।  গ্রহণযোগ্যতা  বিশ্লেষণ  আহলে বাইত  আরও দেখুন  তথ্যসূত্র  বিষয়শ্রেণী:হাদিস বিষয়শ্রেণী:ইসলামি পরিভাষা
ড. পশুপতি মণ্ডল ছিলেন একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে পশ্চিমবঙ্গের বিষ্ণুপুর থেকে ভারতের সংসদের নিম্নকক্ষ তৃতীয় এবং চতুর্থ লোকসভায় নির্বাচিত হন।  এর আগে তিনি বাঁকুড়া আসন থেকে ১ম ও ২য় লোকসভার সদস্য ছিলেন।   তথ্যসূত্র    বহিঃসংযোগ    লোকসভার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্থ লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:প্রথম লোকসভার সদস্য বিষয়শ্রেণী:বাঁকুড়া জেলার ব্যক্তি
মন্ত খাস () ভারতের হিমাচল প্রদেশ রাজ্যের কাংরা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে মন্ত খাস শহরের জনসংখ্যা হল ৫২৪০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে মন্ত খাস এর সাক্ষরতার হার বেশি।  এই শহরের জনসংখ্যার ৭% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর
:File: missing description details or identifying information {{subst:#ifeq:|1|==:==}} প্রিয় আপলোডারঃ  আপনি যে মিডিয়া ফাইলটি :File: আপলোড করেছেন সেই চিত্রের বিবরণ পৃষ্ঠার বিবরণ এবং/অথবা অন্যান্য বিবরণ অনুপস্থিত। যদি সম্ভব হয়, দয়া করে এই তথ্য যোগ করুন। এটি অন্যান্য সম্পাদকদের ছবিটির আরও ভালোভাবে ব্যবহার করতে সাহায্য করবে এবং পাঠকদের জন্য এটি আরও তথ্যবহুল হবে।  যদি তথ্য প্রদান করা না হয়, ছবিটি অবশেষে অপসারণের প্রস্তাব করা যেতে পারে, একটি পরিস্থিতি যা কাম্য নয়, এবং যা সহজেই এড়ানো যায়।  যদি আপনার কোন প্রশ্ন থাকে দয়া করে দেখুন সাহায্য:চিত্রের বিবরণের পাতা। ধন্যবাদ। ~~~~  For use with .
জল্লট্যমপেট দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল। ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগরী ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। ২০১৮ খ্রিস্টাব্দে এটি চেন্নাই নগর নিগমের অন্তর্ভুক্ত হয়।  অবস্থান জল্লট্যমপেট লোকালয়ের উত্তরে বরদরাজপুরম ও পল্লীকরনাই, পশ্চিমে মেটবক্কম, দক্ষিণে পেরুম্বক্কম এবং পূর্ব দিকে কেলমবক্কম ও শোলিঙ্গনলুর রয়েছে৷ জনতত্ত্ব ২০০১ খ্রিস্টাব্দের জনগণনা অনুসারে জল্লট্যমপেটের জনসংখ্যা ছিল ৭,৫৭৬ জন। কিন্তু তৎপরবর্তী দশ বছরে জনসংখ্যা প্রায় দ্বিগুণেরও অধিক হয়।  ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ১৯,১০০ জন, যেখানে পুরুষ ৯,৬০৯ জন ও নারী ৯,৪৯১ জন অর্থাৎ প্রতি হাজার পুরুষে ৯৮৮ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,২৮১ জন যেখানে শিশুপুত্র সংখ্যা ১,১৭৫ জন এবং শিশুকন্যা সংখ্যা ১,১০৬ জন। জনসংখ্যা অনুপাতে শিশু ১১.৯৪ শতাংশ। শহরটির সাক্ষরতার হার ছিল ৮৬.৯০ শতাংশ যেখানে পুরুষ সাক্ষরতার হার ৯২.০৩ শতাংশ ও নারী সাক্ষরতার হার ৮১.৭৪ শতাংশ। শহরে মোট পরিবার সংখ্যা ৪,৮০১ টি।https://www.census2011.co.in/data/town/629389-jalladiampet-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
রাহিলা ইয়াহিয়া মুনাওয়ার ( ; জন্ম ১০ জুন ১৯৫৭) হলেন একজন পাকিস্তানি রাজনীতিবিদ যিনি ২০১৩ সালের জুন থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন। এর আগে তিনি ২০০২ থেকে ২০০৭ সাল পর্যন্ত পাকিস্তানের জাতীয় পরিষদের সদস্য ছিলেন।   প্রাথমিক ও শিক্ষাজীবন  রাহিলা ইয়াহিয়া মুনাওয়ার ১৯৫৭ সালের ১০ জুন পাকিস্তানের গুজরানওয়ালায় জন্মগ্রহণ করেছিলেন।  তিনি স্নাতক (বিএ) ডিগ্রি অর্জন করেছেন।   রাজনৈতিক জীবন  তিনি ২০০২ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগের (কিউ) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। ২০০৩ সালের আগস্টে তিনি স্বাস্থ্য বিষয়ক সংসদীয় সচিব নিযুক্ত হয়েছিলেন।  তিনি ২০১৩ সালের জুনে নারীদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন  ২০১৮ সালের মে মাসে তিনি পাকিস্তান তেহরিক-ই-ইনসাফে যোগ দিয়েছেন।   তথ্যসূত্র      বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৬:৫০, ৪ এপ্রিল ২০২২ (ইউটিসি) জে কে মজলিশ   – (অপসারণের প্রস্তাবনা দেখুনলগ দেখুন) () চ্যানেল আই মিউজিক অ্যাওয়ার্ড কোন জাতীয় বা অধিক আলোচিত পুরস্কার নয় এবং এই পুরস্কারপ্রাপ্ত ব্যক্তিগণ স্বয়ংক্রিয়ভাবে উল্লেখযোগ্য হবেন না। নিবন্ধে উল্লেখিত সূত্র এবং গুগলে অনুসন্ধান করেও WP:সৃজনশীল বা WP:GNG তে উত্তীর্ণ হওয়ার মতো সূত্র পাওয়া যায়নি। নিবন্ধ প্রণেতার সাম্প্রতিক অবদান অনুসারে এখানে স্বার্থের সংঘাত বা পেইড এডিটিং এর বিষয় থাকতে পারে বলে প্রতীয়মান হচ্ছে। —শাকিল (আলাপ · অবদান) ১৮:০৯, ২৭ মার্চ ২০২২ (ইউটিসি)   - মেহেদী আবেদীন ২১:০৯, ২৯ মার্চ ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দায়োতচঁচুলে ওসওয়ালদ উপামেকানো (; জন্ম: ২৭ অক্টোবর ১৯৯৮; দায়োত উপামেকানো নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।  ২০০৪–০৫ মৌসুমে, মাত্র ৬ বছর বয়সে, ফরাসি ফুটবল ক্লাব ভেলঁতে আঁজের যুব পর্যায়ের হয়ে খেলার মাধ্যমে উপামেকানো ফুটবল জগতে প্রবেশ করেন এবং পরবর্তীতে দে প্রে, এভ্রো এবং ভালঁসিয়েনের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৫–১৬ মৌসুমে, অস্ট্রীয় ক্লাব লাইফেরিংয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১ মৌসুম অতিবাহিত করেছেন; লাইফেরিংয়ের হয়ে তিনি ১৬ ম্যাচে অংশগ্রহণ করেছেন। পরবর্তীকালে তিনি ফুটবল ক্লাব রেড বুল জালৎসবুর্গ এবং আরবি লাইপৎসিশের হয়ে খেলেছেন। ২০২১–২২ মৌসুমে, তিনি প্রায় ৪২.৫ মিলিয়ন ইউরোর বিনিময়ে আরবি লাইপৎসিশ হতে আরেক জার্মান ক্লাব বায়ার্ন মিউনিখে যোগদান করেছেন।  ২০১৪ সালে, উপামেকানো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন, যেখানে তিনি ৩ ম্যাচে অংশগ্রহণ করেছিলেন। প্রায় ৬ বছর যাবত ফ্রান্সের বয়সভিত্তিক দলের হয়ে খেলার পর, ২০২০ সালে, ফ্রান্সের হয়ে আন্তর্জাতিক পর্যায়ে অভিষেক করেছেন, যেখানে তিনি এপর্যন্ত ১৫ ম্যাচে ২টি গোল করেছেন।  ব্যক্তিগতভাবে, উপামেকানো বেশ কিছু পুরস্কার জয়লাভ করেছেন, যার মধ্যে ২০১৯–২০ মৌসুমে উয়েফা চ্যাম্পিয়নস লিগের মৌসুমের সেরা দলে স্থান পাওয়া অন্যতম। দলগতভাবে, খেলোয়াড় হিসেবে উপামেকানো এপর্যন্ত ১টি শিরোপা জয়লাভ করেছেন, যা হচ্ছে ১টি ফ্রান্স অনূর্ধ্ব-১৭ দলের হয়ে জয়লাভ করেছেন।  তথ্যসূত্র  বহিঃসংযোগ                         বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:ফরাসি পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:আরবি লাইপৎসিশের খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক
কিউমিন (আইসোপ্রোপাইলবেঞ্জিন) হল একটি জৈব যৌগ যাতে একটি আইসোপ্রোপাইল গ্রুপ সহ একটি বেনজিন বলয় থাকে। এটি অশোধিত খনিজ তেল এবং পরিশোধিত জ্বালানির একটি উপাদান। এটি একটি দাহ্য বর্ণহীন তরল যার স্ফুটনাঙ্ক ১৫২ °C। বাণিজ্যিকভাবে বিশুদ্ধ যৌগ হিসাবে উৎপাদিত প্রায় সমস্ত কিউমিন কিউমিন হাইড্রোপারক্সাইডতে রূপান্তরিত হয়, যা অন্যান্য শিল্পগতভাবে গুরুত্বপূর্ণ রাসায়নিকগুলির সংশ্লেষণের একটি মধ্যবর্তী যৌগ, প্রাথমিকভাবে ফেনল এবং অ্যাসিটোন। (কিউমিন প্রক্রিয়া নামে পরিচিত)।  উৎপাদন বাণিজ্যিকভাবে ফ্রিডেল–ক্রাফট অ্যালকিলভবন বিক্রিয়ার দ্বারা বেঞ্জিন ও প্রোপাইলিনের বিক্রিয়ার ফলে কিউমিন উৎপাদন করা হয়।Market Study Benzene, published by Ceresana, July 2011    frameless|upright=2.5|center|ফসফোরিক অ্যাসিডের উপস্থিতিতে সিলিকা ও বোরন ট্রাইফ্লুওরাইড সহযোগে বেঞ্জিন ও প্রোপাইলিনের বিক্রিয়া  স্বয়ংক্রিয় জারণ কিউমিনের স্বয়ংক্রিয় জারণ (অটো-অক্সিডেশন) ঘটলে ডাইকিউমিল পারক্সাইড বা কিউমিন হাইড্রোপারক্সাইড তৈরী হতে পারে।CDC - NIOSH Pocket Guide to Chemical Hazards  তথ্যসূত্র  বহিঃসংযোগ জাতীয় দূষণ নিয়ন্ত্রণ পর্ষদ - কিউমিন ফ্যাক্ট শিট কিউমিন উৎপাদন (বেঞ্জিন ও প্রোপাইলিন বিক্রিয়া — অ্যালুমিনিয়াম ক্লোরাইড অনুঘটক)  বিষয়শ্রেণী:বিপজ্জনক বায়ু দূষণকারী বিষয়শ্রেণী:অ্যালকিলবেঞ্জিন বিষয়শ্রেণী:রাসায়নিক পণ্যদ্রব্য বিষয়শ্রেণী:জৈব যৌগ
লাভলি প্রফেশনাল ইউনিভার্সিটি () ভারত এর পাঞ্জাব রাজ্যের ফাগবারাতে অবস্থিত একটি বেসরকারি এবং অর্ধ আবাসিক বিশ্ববিদ্যালয়। এটি একটি বিদ্যায়তনে সর্বোচ্চ ছাত্র-ছাত্রী থাকা বেসরকারি বিশ্ববিদ্যালয়। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ব্যবস্থা আছে। লাভলি প্রফেশনাল ইউনিভার্সিটি ডক্টরেট,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি টুইনিং প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে।  ক্রম CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে। ট্রাম চালানোর পরিকল্পনা বিদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে। ইউনিভার্সিটি ইতোমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই পরিবেশ বান্ধব পরিষেবা হবে।  শপিং মল ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে। এখানে খাদ্য, ব্র্যান্ডেড আইটেম, জামা কাপড়, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), চশমা, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্র্যান্ডেড দোকান ইত্যাদি আছে।  স্বীকৃতি এবং অনুমোদন নিচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে: ইউনিভার্সিটি গ্রান্ট কমিশন ভারতীয় ইউনিভার্সিটি সংস্থা দূরবর্তী শিক্ষা কাউন্সিল শিক্ষকের শিক্ষার জাতীয় কাউন্সিল ভারতীয় ঔষধালয় কাউন্সিল  ভারতীয় ফিজিওথেরাপিস্ট সংস্থা স্থাপত্য কাউন্সিল ভারতীয় বার কাউন্সিল অভিযান্ত্রিক প্রতিষ্ঠান  দূরবর্তী শিক্ষা এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷  তথ্যসূত্র  বহিঃসংযোগ   Official University website  LPU on Google maps  বিষয়শ্রেণী:ভারতের শিক্ষাপ্রতিষ্ঠান বিষয়শ্রেণী:ভারতের পাঞ্জাবের বিশ্ববিদ্যালয় বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের বেসরকারি বিশ্ববিদ্যালয়